Motî:mode - Wikipedia

# Motî:mode

### Èn årtike di Wikipedia.

modeu avou l' machine a mode (poirtrait saetchî pa L. Mahin).

mode (codjowaedje) I. [v.c.] fé rexhe do laecea del tete. Ass dedja modou l' blanke ? On mode todi les prumîs djets al tere (ramexhné pa G. Belleflamme). Vos pôroz rescontrer, Maxhurés d' noer et blanc, Les tropeas d' vatches ki rdischindèt des tchamps Cwand c' est l' moumint d' les mode (P. Lassence). Mins c' est l' rowe ki toûne, dit-st i, d' on lan, li Djôzef Djonnome, ki modèt dipus d' on cint d' vatches après Måtche (A.G. Terrien, ratourné pa L. Mahin). >> mode al schoume: dins l' modaedje al mwin, aler rade et fer assez po fé schoumer l' laecea dins l' saeyea. >> machine a mode: rl a: machine. >> xhame a moude: pitit bas xhame ki l' modeu s' ashît dso. >> tchôd modou: a) laecea ki vént djusse d' esse modou; b) rl a: tchôd-modou. >> (advinia fåsmint måhonteus) Cwand k' les femes ont li pus d' schoume inte les djambes ? Risponse: cwand ele modèt. II. [v.s.c.] fé l' ovraedje deus ou troes côps par djoû di fé rexhe li laecea des vatches d' on ståve. I modèt a 6 eures å matén et a 5 eures del vesprêye. rl a: traire. Disfondowes: moude, mode, moûde, môde. | modeu, modeuse u modresse [o.f.n.] 1. li ci (cene) ki mode les vatches. F. trayeur, euse. 2. li ci (cene) ki tént bråmint des vatches a laecea. F. éleveur laitier. | modêye [f.n.] 1. cwantité d' laecea, copurade: a) k' on mode so ene dimeye djournêye. C' est des ptitès modêyes, dispu k' ele ni vont pus ås tchamps. F. traite. b) k' ene vatche prodût so èn an. On n' epoite a l' etrindjir ki les åmayes ki l' mere a ene modêye di dpus di 6000 lites so 305 djoûs. F. lactation. 2. (radoucixhant) pixheye. 3. (stindaedje) cogne d' on scrijhaedje, d' on programe éndjolike k' a ddja stî candjî et ki l' serè co. C' est l' modêye 7.0 do programe. Avoz veyou li dierinne modêye do ricnoxheu d' letes Textbridge ? F. version. Disfondowes: moudêye, modêye, moûdèye, moudée. | modaedje [o.n.] no d' fijhaedje et no di çou k' est fwait (accion et si rzultat) pol viebe "mode". F. traite. | modåjhe [f.n.] termene k' on mode. F. traite Disfondowes: modauhe, môdan.ye. | modreye [f.n.] plaece k' on-z î mode les vatches. Pålene, ratchessîz les vatches al modreye. Dinltins li modreye, c' esteut dins l' waide al måjhone (ramexhné pa G. Belleflamme). F. salle (stale) de traite. Disfondowes: moûdrèye, modrèye. | modoe [o.n.] saeyea: a) a mode Li vatche a ståré l' modoe d' on côp d' pate (ramexhné pa M. Francard); >> awè on pé come on modoe: awè on gros pé, tot cåzant d' ene vatche. b) di tolminme kéne uzance. On modoe d' blanc fier; on modoe emayé; on modoe a buze; on modoe a tcherbon. Li modoe est tot caboslé. (ramexhné pa M. Francard) >> awè en tiesse come on modoe: awè må l' tiesse a cåze di brut, di berdelaedjes. F. seau. Disfondowes: moûdeu, modeu, moudeu, moûdè, modwè. Coinrece Payis d' Bastogne. | modrece [addj.] a vey avou l' modaedje. Ene buzete modrece, po-z atraire li laecea des vatches ki l' tete est ristopêye. F. trayeur, euse.

Prin del pådje «http://wa.wikipedia.org../../../m/o/d/Mot%C3%AE%7Emode.html»

##### Views

- Årtike
- Copene
- Modêye d' asteure

##### Cweri